Nafarroako Parlamentuko Mahaiak, 2022ko abenduaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, jakiteko ea, Nafarroako 2019-2025 Desgaitasun Plana onetsi zenetik, informazio- eta baimen-materialak sortu diren hainbat formatutan, Foru Administrazioaren eremu guztietarako irisgarriak eta ulergarriak izan daitezen pertsona guztientzat.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko abenduaren 19an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Nafarroako 2019-2025 Desgaitasun Plana onetsi zenetik, sortu al dira informazio- eta baimen-materialak hainbat formatutan, Foru Administrazioaren eremu guztietarako irisgarriak eta ulergarriak izan daitezen pertsona guztientzat?

2.- Zeintzuk eta noiz?

3.- Zein formatutan (irakurketa erraza, braillea, letra handitua edo beste sistema alternatibo batzuk)?

Iruñean, 2022ko abenduaren 13an

Foru parlamentaria: Jorge Esparza Garrido